Sastanak Upravnog odbora 9. studenoga 2022., na daljinu

Početak u 18:15

Nazočni: Alma Rovis Brandić, Gordan Hosni, Nives Butorajac, Iva Ramljak, Sanja Risek i Katarina Sikirić Lukić

Ispričali se: Toni Maglica, Danijela Perić, Nada Damjanović

Dnevni red:

1. Osvrt na skupštinu i obilježavanje 2. rođendana Komore

Članovi su iskazali zadovoljstvo prikazanom organizacijom Komore i aktivnostima koje se provode u svim područjima. Također, zadovoljni su respektabilnim odazivom uzvanika na rođendan koji nam poručuju da smo prepoznati i da se s nama računa. Što se tiče organizacijskog dijela u budućnosti se svakako svi članovi UO nadaju da će se skupština održati uživo. Razmatralo se i o tome da se svečani dio odvoji od formalnog dijela, za sad se organizira sve u jednom danu zbog članova koji su dužni biti na oba dijela, a putnici su. Ukoliko će se Skupština organizirati hibridno kao i do sada, da je dio članova uživo a dio online potrebno je kupiti zvučnike i mikrofon kako bi članovi koji su uživo mogli kvalitetnije pratiti izlaganja. Svi nazočni su se jednoglasno složili da je potrebno početi ulagati u opremu ureda Komore.

1. Informacija o članstvu i upisima

Tajnica Komore upoznala je članove UO da je trenutno upisano 315 članova, a još 31 postupaka je u tijeku za učlanjivanje, istovremeno se vode i upravni postupci za priznavanje prava na obavljanje socijalnopedagoške djelatnosti.

1. Konferencija u Vodicama, informacije

Predsjednica je upoznala UO da se tjedno organiziraju sastanci Organizacijskog odbora KOKOSS-a, a do sada su organizirana dva zajednička sastanka s programskim odborom koji se sastoji od predstanika svih 5 komora. Naši predstavnici su predsjednik Povjerenstva za stručno usavršavanje Krešimir Makvić i članica istog povjerenstva dr. sc. Mirta Vranko. Predstavila je UO do sada dogovoreno.

1. Naknade za rad u tijelima Komore

Predsjednica je predložila da se donese odluka iskazana u bodovima za rad za potrebe Komore. Potrebna je nova odluka jer imamo veći broj povjerenstava i tijela, a s obzirom na povećan broj članova, više nema potrebe da rad bude volonterski. U privitku je prihvaćena tablica s bodovima.

1. Povećanje naknada za tajnicu Komore, tajnicu Ureda i jednokratno za Gordana Hosnija

UO je ranije konzultiran i dao je podršku povećanju naknade tajnicama i računovotkinji zbog značajno povećanog opsega posla. Također, zbog pojačanog angažmana oko organizacije rođendana, a koja uključuje dovođenje glazbenika, jednokratno je povećana naknada i članu UO Gordanu Hosniju. Katarina Sikirić Lukić predlaže da se razmotri i povećanje naknade za predsjednicu s obzirom na značajno povećan obujam posla. UO jednoglasno prihvaća odluku. Alma Rovis Brandić i Nives Butorajac Radiček nisu glasale o navedenom. Tablica s bodovima je u privitku.

1. Osoba za povezivanje s medijima

Predsjednica je upoznala članove UO da je MiSi komunikacije d.o.o, koja se bavi odnosima s javnošću ponudila svoje usluge za iznos od 1.250 kn mjesečno. To podrazumijeva mjesečno slanje priopćenja medijima vezano uz teme iz našeg područja. Članovi UO su podržali prijedlog.

1. Različito

Komunikacija putem društvenih mreža:

Nedavno je obrisan profil Komore na Facebooku i Instagramu. Primjećujemo da nam nedostaju oblici komunikacije s članovima i medij za informiranje članova i budućih članova o radu Komore. Dogovoreno je da će se otvoriti grupa zatvorenog tipa na društvenoj mreži Facebook i Instagram. Zadužene za navedeno su Sanja Risek i Nives Butorajac Radiček.

Dogovorena je isplata Božićnice članovima koji su tijekom tekuće godine aktivno sudjelovali u radu Komore te nabavka prigodnih darova za Božić partnerima i dobročiniteljima.

Zapisnik vodila: Nives Butorajac Radiček

|  |  |  |
| --- | --- | --- |
| funkcija | | bodovi |
| Predsjednica | | 35 |
| Tajnica Komore | | 23 |
| Tajnica Ureda | | 17 |
| Računovodstvo | | 12 |
| Članovi Upravnog odbora – po sjednici | | 3 |
| INO kvalifikacije – po predmetu | Predsjednik | 4 |
| Članovi | 3 |
| Stručno usavršavanje,  - po organiziranom stručnom skupu | Predsjednik | 4 |
| Članovi | 3 |
| Nadzorni odbor – po izvješću | Predsjednik | 4 |
| Članovi | 3 |
| Etički odbor, po predmetu | Predsjednik | 4 |
| Članovi | 3 |
| Sud časti – po predmetu | Predsjednik | 4 |
| Članovi | 3 |
| Voditelji sekcija - paušal godišnje  (sekcije koje imaju više od 100 članova imaju pravo na dva člana) | Voditelj | 4 |
| Član | 3 |